L´Estáu de les autonomíes naz como  subproductu del Nacionalismu Español. Foi mui eficaz porque contentó a delles comunidaes-rexones que nunca nun lu vieren tan gordo, y espoxigaron tres sieglos d´opresión centralista. Foi mui eficaz porque arrexuntó a la derecha y a la esquierda españolista nel so envís de poner torgues al desendolcu de les realidaes nacionales más desarrollaes en concenxa, la vasca y la catalana. Tamién supunxo una bona xida a la esquierda de tradición federalista, por cuenta de que-yos premitió adautase a les circunstancies de  la Política-Real, pa sobrevir dientru d´ella y poder defender que´l so Federalismu yá taba realizáu nel Autonomismu. Cuido que nun descubro continentes con too esto. Pero lo que nun avezo lleer ni sintir perende ye que l´Autonomismu Español sirvió pa multiplicar por dos (al menos, dexando al marxe otros efeutos sinérxicos) el potencial o la brenga del nacionalismu español.